নবীগঞ্জ প্রতিনিধি ॥ নবীগঞ্জ উপজেলা পরিষদের চেয়ারম্যান এডভোকেট আলমগীর চৌধুরী ও উপজেলা নির্বাহী অফিসার মুহাম্মদ মাসুম বিল্লাহ গতকাল মঙ্গলবার দুপুরে উপজেলা পরিষদের কাছে নবীগঞ্জ পৌরসভার পাওনা বকেয়া পৌর কর প্রায় ১৪ লাখ টাকার মধ্যে ৭ লাখ টাকার চেক নবীগঞ্জ পৌর মেয়র অধ্যাপক তোফাজ্জল ইসলাম চৌধুরীর হাতে হস্তান্তর করেছেন। উপজেলা নির্বাহী অফিসারের কার্যালয়ে চেক হস্তান্তরের সময় উপস্থিত ছিলেন উপজেলা আওয়ামীলীগের সাধারণ সম্পাদক আলহাজ্ব সাইফুল জাহান চৌধুরী, প্রেসক্লাবের সভাপতি এটিএম সালাম, প্যানেল মেয়র-২ শাহ রিজভী আহমদ খালেদ, কাউন্সিলর সুন্দর আলী, কাউন্সিলর সন্তোষ দাশ, প্রাইমারী শিক্ষা অফিসার আব্দুর রাজ্জাক, পৌর সভার প্রশাসনিক কর্মকর্তা তপন কুমার চন্দ প্রমূখ।